Wat van die ou vlag? | Orania Blog
Elke week word iets nuuts geteiken wat vir die Afrikaner kosbaar is. Taal, volkslied, monumente, onderwys, godsdiens, natuurlik nou veral grond, noem maar op. Dit is soos 'n permanente aanslag met pyle uit alle rigtings. Tans is dit weer die ou vlag wat geteiken word. Soos gewoonlik skep die regering die klimaat deur uitsprake dat die ou vlag onwettig verklaar moet word, en daarna tree "nuttige idiote", ook uit Afrikanergeledere, op grondvlak op en vat die saak verder. Een voorbeeld is 'n beroepstudent in Stellenbosch, wat homself 'n aktivis noem ('n mooi beskrywing vir iemand wat nog nooit 'n ordentlike werk gedoen het nie) en "debat" wil ontketen deur mense aan te moedig om oor die ou vlag, met name daarop geskryf van Afrikaners wat volgens die "aktivis" met die ou Suid-Afrika verbind word, te loop as teken van afkeur. Die aksie is bedoel as provokasie, nes die verf en brand van standbeelde, en bring natuurlik dadelik die vraag na vore hoe ons oor die ou vlag of Republiekvlag as Afrikanersimbool voel.
5 Reaksies op "Wat van die ou vlag?"
Ina van Rensburg 12 Maart 2018 at 16:08 Permalink
Ek het geen probleem met die nuwe vlag nie. Die helder, vrolike kleure is mooi en staan uit tussen al die ander lande se vlae, maar daar is nie die gevoel van warmte, trots en liefde wat ek teenoor ons ou vlag het nie. Die ou vlag maak net iets hier diep in my binneste wakker.
Koos Komkommer 12 Maart 2018 at 20:10 Permalink
Baie raak beskrywing. Ook die kulturele verskil met omgaan met die verlede/geskiedenis.
'The king is dead. Long live the king'.
Dit wil sê : die lewe gaan aan.
Johan Havenga 13 Maart 2018 at 10:09 Permalink
Die nuwe Suid Afrikaanse vlag vereenselwig alles wat negatief is en vernietigend is vanaf 1994. Die ou lands vlag was met eerbied behandel soos wat dit behoort te wees!Ek het met die ou vlag groot geword en dit is hoe dit is!Elke persoon moet maar besluit watter vlag hy wil eerbiedig!!
Diane 13 Maart 2018 at 15:34 Permalink
Afrikaner word verdruk en verkrag in sy bestaan ook ons toekoms. Waarom buig in ons breek van onsvtoekoms. Wanneer is genoeg genoeg? Ons word nie erken in ons land nie. Is ons dan die onwettige indringers, die kriminele vam grondbeset? Afrikaners ruk jul reg, kry murg in jul rug string. Staanop vir ons bestaans reg en toekoms in ons Vaderland
Pieter van Niekerk 15 Maart 2018 at 17:38 Permalink
Diane, ek deel jou sentiment dat ons Afrikaners 'n bestaansreg misgun word. Regstellende aksies ontneem ons jeug om met 'n gelyke kans te kompeteer in die arbeidsmark. Ons pragtige Afrikaanse taal word toenemend onderdruk. Maar nie net Afrikaners nie. Dit geld vir alle blankes.
Ek is bevrees dat ons nog lank daarmee sal moet saamleef. Daar sal nie 'n genormaliseerde samelewing binne 'n geslag of twee tot stand kom nie. Ons noet onthou dat die meerderheid van die bevolking so onlangs as 'n kwarteeu gelede geen seggenskap gehad het oor die wel en weë van Suid-Afrika nie. Of dié uitsluiting geregverdig was al dan nie is 'n gesprek vir 'n ander dag. Sebastiaan kan dalk hieroor 'n artikel skryf.
'n Voldwonge feit is dat ons en veral ons kinder nou 'n duur prys vir die beleid van apartheid wat (in retrospek) eenvoudig nie volhoubaar was nie.
Maar ek is positief oor die Afrikaner se toekoms in Suid-Afrika. Met volgehoue harde werk en met volgehoude innoverende denke sal ons nie net oorleef nie, maar ook welvarend wees.
Terug na die vlagkwessie waaroor die artikel eintlik gaan; Ek stem saam met Ina en Koos. EK is 'n Afrikaner en dit vat meer as 'n vlag om my onder te kry.